ЦЕНТАР ЗА СОЦИЈАЛНИ РАД

ЗА ОПШТИНУ КУЧЕВО

БРОЈ:404-551-14-925/18

ДАТУМ:26.06.2018.Г.

На основу члана 20. , 54. став 12. И 63. став 3. Закона о јавним набавкама (Сл. Гласник РС бр. 124/12, 14/2015 и 68/2015) Комисија за јавну набавку прехрамбених производа и намирница за потребе корисника установе доставља одговор на постављено питање потенцијалног понуђача :

**ПИТАЊЕ 1**

На страни 8 конкурсне документације објављене дана 25.06. на порталу ЈН наведено је:

“*а испуњеност* ***додатних услова*** *понуђач доказује на начин дефинисан у наредној табели,* ***и то:***

*1. да је овлашћен да продаје и сервисира опрему за коју подноси понуду на територији Републике Србије*.“

Док се даље на истој страни наставља са **УПУТСТВОМ КАКО СЕ ДОКАЗУЈЕ ИСПУЊЕНОСТ УСЛОВА**, обавезних као и додатних услова који, поред овлашћене продаје и сервисирања, уопште нису захтевани.

Молимо Наручиоца да јасно дефинише додатне услове које је неопходно доказати јер оваквим начином навођења услова и упуством како се они (овлашћена продаја и сервисирање) доказују, понуђачи се доводе у забуну.

**ОДГОВОР: Додатни услов који тражимо је да је понуђач „** овлашћен да продаје и сервисира опрему за коју подноси понуду на територији Републике Србије“.

Као доказ да је овлашћен да продаје и сервисира опрему за коју подноси понуду на територији Републике Србије понуђач доставља: - важећу потврду произвођача опреме која је предмет набавке, оверену печатом и потписану од стране овлашћеног лица произвођача опреме,

-или изјаву на меморандуму представника произвођача или генералног дистрибутера опреме, у слободној форми да је понуђач овлашћен да продаје и сервисира опрему за коју подноси понуду, која мора да буде оверена печатом и потписом представника произвођача или генералног дистрибутера,

- у случају да је потврда/изјава дата од стране представника произвођача или генералног дистрибутера наведене опреме, понуђач је дужан да достави и уговор или други документ о дистрибутерском односу између произвођача и представника произвођача или генералног дистрибутера.

- у случају да понуду подноси понуђач који је уједно и генерални дистрибутер, потребно је да достави - уговор о дистрибутерском односу са произвођачем предметне опреме или други доказ из кога се на несумњив начин може утврдити да је овлашћен да продаје и сервисира опрему за коју подноси понуду,

- такође, уколико није овлашћен да сервисира опрему, понуђач доставља уговор закључен са овлашћеним сервисером за одржавање предметне опреме, у том случају је дужан да достави и доказ да је то лице овлашћено од стране произвођача опреме да пружа услуге подршке.

**И доказ да је за период који није дужи од три године од дана објављивања позива** за подношење понуда (18.06.2018. године), испоручио и монтирао минимум 3 (три) професионална уређаја за кухињу , понуђеног произвођача , за који конкурише.

**ПИТАЊЕ 2**

1. Да ли је неопходно достављати потврде купаца предметне опреме јер у оквиру **УПУТСТВА КАКО СЕ ДОКАЗУЈЕ ИСПУЊЕНОСТ УСЛОВА,** начин доказивања се наводи двапут заредом и то на једном месту треба доставити потврду купца а на другом не треба?
2. Уколико је потребно доказати претходне испоруке и монаже предметне опреме купцима потврдама, да ли је прихватљиво доставити потврде купаца у слободној форми, будући да образац потврда купаца није наведен у конкурсној документацији?
3. Уколико је потребно доказати претходне испоруке и монаже предметне опреме потврдама, да ли је за Наручиоца прихватљиво да су понуђачи имали претходне испоруке и монтаже професионалне кухињске опреме који су сродни са захтеваним, у смислу да се прихвати референца испоручених професионалних кухињских уређаја мањих, истих или већих димензија, капацитета, снаге и осталих битних карактеристика?

**ОДГОВОР:**

Као доказ да је за период који није дужи од три године од дана објављивања позива за подношење понуда (18.06.2018. године), испоручио и монтирао минимум 3 (три) професионална уређаја за кухињу , понуђеног произвођача , за који конкурише, понуђач доставља: - Списак наручилаца/купаца којима је су испоручени и монтирани професионална уређаји за кухињу , понуђеног произвођача , за који конкурише .

**Потребно је доставити само списак наручилаца и испоручене опреме за коју се конкурише, оверен и потписан од стране одговорног лица наручиоца.**

**Потребно је да се у списку испоручене опреме назначи опрема која је истих или већих димензија, капацитета, снаге и осталих битних карактеристика.**

**ПИТАЊЕ 3**

Уколико се нека од тражених карактеристика не налази у каталогу, да ли је прихватљиво да понуђачи наведу недостајуће тенхичке карактеристике на сопственом меморандуму са печатом и потписом овлашћеног лица понуђача?

**ОДГОВОР:** Није прихватљиво да понуђачи наведу недостајуће тенхичке карактеристике на сопственом меморандуму са печатом и потписом овлашћеног лица понуђача.

Недостајуће тенхичке карактеристике понуђач може доказати на оригиналном меморандуму произвођача са печатом и потписом овлашћеног лица произвођача.

Комисија јавних набавки